section_heading: Život i djelo
paragraph_text: Kako je sjećanje na njenu sestru počelo blijediti, Goldin je počela fotografirati da bi sačuvala sadašnjost, i samim time sačuvala blijedeće uspomene na prošlost. Fotografirala je prijatelje tako da nikada ne izgubi sjećanje na njih kao što joj se dogodilo sa sestrom. Njezine fotografije bile su način dokumentiranja njihova života, a samim time, za uzvrat, i njenog. U Satyji se njena fascinacija fotografijom počela ozbiljno formirati. Goldin je, zajedno sa svojim prijateljima Armstrongom i Fletcher, koristila fotografiju kao način da prikaže samu sebe i ljude koji ju okružuju na nov, drugačiji način. Pod velikim utjecajem modne fotografije, Goldin i njezini prijatelji su međusobno sebi pozirali. Često su isprobavali odjeću suprotnog spola; ovo rano eksperimentiranje dovelo je Goldin do fasciniranosti prema nejasnoj granici koja dijeli spolove.